CELEX: 32012D0796
Language: lv
Date: 2012-12-17 00:00:00
Title: 2012/796/ES: Komisijas Īstenošanas lēmums ( 2012. gada 17. decembris ) par Savienības trešo finansiālo ieguldījumu saskaņā ar Padomes Direktīvu 2000/29/EK tādu izdevumu segšanai, kas Portugālei radās 2006. un 2007. gadā, apkarojot Bursaphelenchus xylophilus (Steiner et Buhrer) Nickle et al. (priedes koksnes nematodi) (izziņots ar dokumenta numuru C(2012) 9356)

19.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 349/66
            
         KOMISIJAS ĪSTENOŠANAS LĒMUMS
   (2012. gada 17. decembris)
   par Savienības trešo finansiālo ieguldījumu saskaņā ar Padomes Direktīvu 2000/29/EK tādu izdevumu segšanai, kas Portugālei radās 2006. un 2007. gadā, apkarojot Bursaphelenchus xylophilus (Steiner et Buhrer) Nickle et al. (priedes koksnes nematodi)
   (izziņots ar dokumenta numuru C(2012) 9356)
   (Autentisks ir tikai teksts portugāļu valodā)
   (2012/796/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 23. panta 6. punktu,
   tā kā:
   
               (1)
            
            
               Ar Komisijas Lēmumu 2006/923/EK (2) tika apstiprināts Savienības finansiālais ieguldījums Portugāles sāktai pasākumu programmai, kuras mērķis bija 2006. un 2007. gadā ierobežot Bursaphelenchus xylophilus (Steiner et Buhrer) Nickle et al. (priežu koksnes nematodes) izplatību uz citām dalībvalstīm. Šo pasākumu ietvaros tika izveidota robežjosla, kas brīva no priedes koksnes nematodes pārnēsātāju skartiem kokiem (“kailcirtes josla”).
            
         
               (2)
            
            
               Ar Lēmumu 2006/923/EK piešķirtā finansiālā ieguldījuma pamatā bija ar priedes koksnes nematodi (“PKN”) saistīto turpmāko darbību programma un šīs programmas budžeta aplēses, ko Portugāle iesniedza Komisijai 2006. gada 28. jūlijā.
            
         
               (3)
            
            
               Galīgie maksājumi Portugālei saistībā ar Lēmumā 2006/923/EK paredzētajām darbībām tika veikti 2008. gada jūnijā.
            
         
               (4)
            
            
               Ar Komisijas Īstenošanas lēmumu 2011/851/ES (3) Portugālei tika piešķirts Savienības papildu līdzfinansējumus EUR 3 986 138,36 apmērā, lai tā varētu segt attaisnotos izdevumus, kas pārsniedza sākotnējās 2006. gada jūlija aplēses.
            
         
               (5)
            
            
               Laikā, kad tika piešķirts Savienības papildu līdzfinansējums, Portugāles iesniegtajā pieprasījumā nebija iekļauti visi rēķini par kailcirtes joslas izveidi.
            
         
               (6)
            
            
               Portugāles iestādes ar 2011. gada 5. decembra vēstuli iesniedza pārskatītu pieprasījumu par EUR 15 000 932,08. Minētajā pieprasījumā bija ietverta arī summa EUR 4 915 405,87 apmērā, kas 2010. gada jūlijā, kad notika iepriekšējā revīzija (SANCO/10/2010), vēl nebija samaksāta, līdz ar to nebija pamata šo summu atzīt par attaisnotiem izdevumiem un piešķirt līdzfinansējumu tās segšanai. Pārējo summu, par kuru iesniegts pieprasījums, veido izmaksas par lielāka skaita lielu skujkoku ciršanu un atsevišķi izdevumi par nelielu skujkoku likvidēšanu.
            
         
               (7)
            
            
               Komisija 2012. gada martā veica Portugāles 2011. gada 5. decembrī iesniegtās informācijas revīziju. Veikusi visu papildu pieprasījuma pavaddokumentu izpēti un pamatojoties uz minētās revīzijas ziņojumu, Komisija secināja, ka par attaisnojamiem izdevumiem varētu uzskatīt samaksātos rēķinus (tostarp koordinācijas izmaksas) tikai EUR 5 044 839,72 apmērā. Tika atzīts, ka pārējie pieprasījumā iekļautie izdevumi neatbilst prasībām līdzfinansējuma saņemšanai, jo tie ir izdevumi, kuru segšanai līdzfinansējums jau piešķirts ar Īstenošanas lēmumu 2011/851/ES (EUR 2 024 128,16), un izdevumi (EUR 7 931 964,20), kas saistīti ar maziem kokiem, kuru nepieciešamību Portugāle nav pietiekami pamatojusi.
            
         
               (8)
            
            
               Tā kā papildu pieprasījumā iekļautie pasākumi ir tādi paši un ar tādu pašu mērķi kā Lēmumā 2006/923/EK paredzētie pasākumi, ir lietderīgi piemērot tādu pašu Savienības finansiālā ieguldījuma likmi kā minētajā lēmumā, proti, 75 %.
            
         
               (9)
            
            
               Saskaņā ar 3. panta 2. punkta a) apakšpunktu Padomes 2005. gada 21. jūnija Regulā (EK) Nr. 1290/2005 par kopējās lauksaimniecības politikas finansēšanu (4) fitosanitāros pasākumus finansē Eiropas Lauksaimniecības garantiju fonds. Veicot šo pasākumu finanšu kontroli, piemēro iepriekš minētās regulas 9., 36. un 37. pantu.
            
         
               (10)
            
            
               Saskaņā ar 75. pantu Padomes 2002. gada 25. jūnija Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un saskaņā ar 90. panta 1. punktu Komisijas 2002. gada 23. decembra Regulā (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6), iestāde vai institūcijas, kurām deleģētas pilnvaras, pirms izdevumu saistību uzņemšanās no Savienības budžeta pieņem finansēšanas lēmumu, nosakot ar izdevumiem saistītās darbības svarīgākos elementus.
            
         
               (11)
            
            
               Šis lēmums ir finansēšanas lēmums par izdevumiem, kas norādīti Portugāles iesniegtajā līdzfinansējuma pieprasījumā.
            
         
               (12)
            
            
               Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Princips
   Ar šo apstiprina trešā Savienības finansiālā ieguldījuma piešķiršanu tādu izdevumu segšanai, kas Portugālei radās 2006. un 2007. gadā, veidojot kailcirtes joslu, lai apkarotu priedes koksnes nematodi.
   2. pants
   Savienības finansiālā ieguldījuma apmērs
   Maksimālais 1. pantā minētā Savienības finansiālā ieguldījuma apmērs ir EUR 3 783 629,79.
   3. pants
   Šis lēmums ir adresēts Portugāles Republikai.
   
      Briselē, 2012. gada 17. decembrī
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 169, 10.7.2000., 1. lpp.
   
      (2)  OV L 354, 14.12.2006., 42. lpp.
   
      (3)  OV L 335, 17.12.2011., 107. lpp.
   
      (4)  OV L 209, 11.8.2005., 1. lpp.
   
      (5)  OV L 248, 16.9.2002., 1. lpp.
   
      (6)  OV L 357, 31.12.2002., 1. lpp.